Obavijest

Već nekoliko godina sudjelujemo u projektu prikupljanja donacija za pokret *Marijinih obroka* koji svakodnevno osigurava hranu za preko 600.000 djece u Africi, Latinskoj Americi i Istočnoj Europi. Cilj ovog međunarodnog pokreta je kronično izgladnjeloj djeci omogućiti jedan obrok dnevno u školi. Na taj se način djecu potiče da steknu obrazovanje koje ih kasnije u životu može izvući iz siromaštva.

Nedavno smo dobili pozivnicu i pristali sudjelovati u još jednom projektu, naziva *Ruksak,* također potaknut od strane pokreta *Marijinih obroka* kojim bi za 2000 djece u Beninu osigurali osnovni školski pribor i higjenske potrepštine.

Zamisao je da učenici svoje rabljene ruksake ili školske torbe koji im više ne trebaju, a u nosivom su stanju napune točno propisanim sljedećim sadržajem:

 - bilježnica ili blok – 2 komada

- 3 olovke

- 2 kemijske

- drvene bojice ili pastele – 1 komplet

- 1 gumica

- 1 ravnalo

- 1 šiljilo

- 1 pernica

- 1 ručnik

- 1 kratke hlačice + 1 majica /ili 1 suknja + 1 majica/ ili 1 haljina

- 1 japanke ili otvorene sandale

- 1 mala loptica (npr. loptica za tenis)

- 1 sapun

- 1 četkica za zube

- 1 pasta za zube

- 1 velika žlica.

Ruksaci ne smiju sadržavati ništa izvan zadanog sadržaja zbog mogućih problema na carini i odredištu. Svaki ruksak treba biti označen vrpcom – muški plavom, a ženski crvenom, s oznakom veličine S (6 – 8 godina), M (9 – 11 godina ), L (12 – 14 godina).

Navedeni prikupljeni pribor i ruksake možete skupiti u jednu kutiju pa će ih članovi volonterske grupe i karitativne skupine razvrstati i uputiti na odredište.

Navedeni pribor možete prikupljati do 20. svibnja. Hvala svima koji se uvijek rado odazivaju ovakvim inicijativama.